Държавен вестник, бр. 86, 2012 г., стр. 142

СТР.  142	
Д Ъ Р Ж А В Е Н  В Е С Т Н И К 	
БРОЙ  86
(3) При лошо време въздухоплавателно 
средство се завързва от тази страна на дока, 
която е към брега, за да се използва докът 
като вълнолом.
Раздел X
Безопасни отстояния
Чл. 726. (1) Минималното разстояние меж­
ду осовата линия на пътеката за рулиране и 
близката страна на кея, плаващите платформи, 
рампите или водния релсов път е 18 m. 
(2) Въздухоплавателните средства с морско 
базиране могат безопасно да рулират покрай 
препятствията на разстояние половината от 
разпереността на крилете плюс 5 m. 
(3) За места, където има силни течения и 
ветрове, това разстояние се увеличава. 
(4) Свободната от препятствия повърхност 
на дока с широчина 6,5 m дава възможност 
за преминаване на крилете над дока и поз­
волява на голяма част от хидропланите или 
малките амфибии да се движат успоредно с 
дока или кея.
(5) Когато въздухоплавателното средство се 
управлява със собствена тяга във, извън или 
между местата на закотвяне, препоръчител­
ното минимано отстояние между границите 
на тези места е 10 m. 
(6) Когато въздухоплавателното средство 
се управлява ръчно, отстоянието между 
центровете на местата за местостоянка или 
закотвяне не може да бъде под 18 m.
Раздел XI
Плаващи докове
Чл. 727. (1) Плаващите докове дават въз­
можност за голяма гъвкавост. 
(2) Плаващите докове отклоняват вълните 
и работят задоволително в зони, където коле­
банията в равнището на водата са в границите 
от пренебрежими до значителни. 
(3) Плаващите докове се посочват като 
„плаващи платформи“.
Чл. 728. (1) Малък док, с размери 3 на 
4,5 m, проектиран да издържа товар до 1134 
kg, може да обслужва един самолет. 
(2) По-широки докове, предназначени за 
закотвянето на две или повече въздухопла­
вателни средства, се проектират така, че да 
издържат тежки товари до 2268 kg. 
(3) Тесните докове с широчина 2 m се из­
ползват там, където има дълъг плаващ док, 
успореден на бреговата линия. 
Раздел XII
Размери
Чл. 729. (1) Размерите на дока се определят 
от броя на въздухоплавателните средства, 
които го използват или се предвижда да го 
използват едновременно. 
(2) Дължината на местостоянка за ВС на 
док или закотвено по протежението на пла­
ващ док е равна на дължината на въздухо­
плавателното средство плюс 6 m безопасно 
отстояние, отпред и отзад. 
(3) Докът следва да е с широчина, която 
позволява на хидропланите да пристават от 
всяка страна с минимум 3 m безопасно от­
стояние между краищата на крилете.
Раздел XIII
Материали и начини на изграждане на пла­
ващите докове
Чл. 730. (1) За поддържането на надводното 
положение на плаващите докове се използват 
материали, като трупи, талашит, полиестерни 
ленти, оптични влакна и стоманени контей­
нери.
(2) Полиестерните ленти се използват за 
поддържане надводното положение на пла­
ващите докове, като се постави преграда с 
размер 1,5 mm от черни полиетиленови торби 
между допирните повърхности на обработения 
талашит и плаващите материали. 
(3) Характеристиките за натоварване на 
полиестера или стиропора са приблизително 
800 килограма на кубичен метър материал, 
когато лентата е с размер 25 на 50 cm на 3 m. 
(4) Плаващите планки са облечени в галва­
низирана телена мрежа, за да се предотврати 
нанасянето на поражения от водни животни 
и морски чайки. 
(5) Следва да се избягва излагането на по­
лиестерните материали на разлив на петролни 
продукти, горива и т. н. 
(6) Стоманените варели, използвани за 
плаващи части, са с обем 200 литра. 
(7) Варелите се поставят симетрично около 
периметъра на плаващия док, за да се гаран­
тира стабилност. 
(8) Варелите се закрепват за плаващия док 
с метални ремъци, излизащи извън варела и 
основните обрамчаващи елементи на дока. 
(9) Следва да се избягва използването 
на стоманени варели в солени води поради 
бързото им корозиране, в следствие на което 
се застрашава устойчивостта на изграденото 
съоръжение.
(10) Пилотът е необходимо да знае за коро­
зиращото действие на галваничната реакция, 
предизвикано от несходни метали. 
(11) Закрепването на въздухоплавателното 
средство за стоманени или метални варели с 
верига или метален кабел ще породи галва­
нична реакция, която ще доведе до корозия 
на алуминиевите поплавъци. 
(12) Спасителен тип док се изгражда от 
широки и дълги дъски.
Чл. 731. (1) Над плаващата платформа се 
монтира непрекъсната дървена греда с раз­
мери 10 х 10 cm, издигната на около 5 cm, 
която обикновено се нарича бича релса (bull 
rail) или tie rail. 
(2) Гредата се закрепва с дълги болтове за 
пресичащите се части на дока или дъските.